Pochod za život (Slovensko)

Národný pochod za život je pro-life podujatie, ktoré sa uskutočňuje na Slovensku od roku 2013. Cieľom podujatia poukázať na ochranu života a dôstojnosť človeka od počatia po prirodzenú smrť.Na Národný pochod za život prišli desaťtisíce ľudí, hnonline.skPochod za život podporilo desaťtisíce ľudí, snn.skNárodný pochod za život 2019, Bratislavská arcidiecéza

Doteraz sa na Slovensku konali štyri Národné pochody za život. Hlavným iniciátorom a organizátorom Národných pochodov za život je Konferencia biskupov Slovenska, ktorá ich spoluorganizuje s neziskovou organizáciou Kanet. Na pochode spolupracujú ďalšie kresťanské cirkvi, spoločenstvá, pro-life organizácie a tí, ktorí sa stotožňujú s potrebou chrániť ľudský život od počatia po prirodzenú smrť.http://pochodzazivot.sk/

 Národný pochod za život 2013 
Prvý národný Pochod za život sa konal v Košiciach 22. septembra 2013 a účasť dosiahla 80 000.Na Národný pochod za život prišli desaťtisíce ľudí, teraz.sk Účastníci pochodovali na podporu Manifestu Národného pochodu za život 2013 Manifest národného pochodu za život 2013. Pochod mal tiež za cieľ podporu rodinu, ktorá je založená na manželstve muža a ženy Historicky prvý Národný pochod za život na Slovensku pozdravil aj pápež František., teraz.sk. Podujatie sa začalo na Hlavnej ulici prečítaním manifestu pochodu.

Pochod za život sa v roku 2013 a 2014  uskutočnil aj v týchto krajinách:
 24. marec 2013: March for Life, Brussel, Belgicko
 marec 2013: Oui à la Vie, Bordeaux, Francúzsko
 14. apríl2013: Marsz dla Życia Szczecin, Štetín, Poľsko
 12. máj 2013: Marcia per la Vita, Rím, Taliansko
 09. máj 2013: National March for Life, Ottawa, Kanada
 máj 2013: Marsz dla Życia i Rodziny, Varšava, Poľsko
 06. júl 2013: All-Ireland Rally for Life, Dublin, Írsko
 14. september 2013: Marsch für s’Läbe, Zürich, Švajčiarsko
 21. september 2013: Marsch für das Leben, Berlín, Nemecko
 07. december 2013: Mars voor het Leven, Haag, Holandsko
 19. 01. 2014: Marche pour le respect de la Vie, Paríž, Francúzsko
 22. január 2014: March for Life, Washington, USA
 23. marec 2014: Celostátní Pochod pro život, Praha, Česko
 20. marec 2014: Marsch für das Leben, Berlín, Nemecko

 Národný pochod za život 2015 
Druhý národný pochod za život bol v Bratislave 20. septembra 2015. Podľa organizátorov mal účasť 85 000 85.000 ľudí – Národný Pochod Za Život 2015, Na Národný pochod za život prišli do Bratislavy desaťtisíce ľudí, aktuality.skKonferencia biskupov opäť pripravuje Národný pochod za život, sme.sk Ľudia svojou účasťou podporili Manifest národného pochodu za život 2015.

 Národný pochod za život 2019 
Tretí národný pochod za život sa konal 22. septembra 2019 v Bratislave. Rozhodli sa ho zorganizovať slovenskí biskupi v júli 2018 na zasadaní v Nitre.Katolícke noviny: Bratislava opäť privíta pochod za život Heslom pochodu je: Za najmenších z nás.Biskupi v pastierskom liste pozývajú na Národný pochod za život

Manifest Národného pochodu za život si kladie sedem cieľov:
 1. Zrušenie diskriminácie nenarodených, lebo ľudské práva patria všetkým ľuďom, vrátane tých nenarodených;
 2. Ukončenie zločinov na nevinných nenarodených deťoch a násilia páchaného na matkách v mene „možnosti voľby“ a „práva na súkromie“;
 3. Ochrana a úcta ku každému človeku od jeho počatia po prirodzenú smrť a šírenie týchto hodnôt v našej spoločnosti;
 4. Rešpektovanie dôstojnosti každého človeka;
 5. Pomoc ľuďom v núdzi, osobitne tehotným matkám, mnohopočetným rodinám a rodinám v ťažkej životnej situácii, ako aj uznanie a podpora organizáciám, ktoré takúto pomoc poskytujú;
 6. Ochrana manželstva muža a ženy ako kolísky života a základnej bunky spoločnosti;
 7. Rešpekt a garancia osobitného práva rodičov na výchovu svojich detí.

Pochod za život postupne podporila Konferencia biskupov Slovenska ako jeho hlavný iniciátor, ako aj politické strany KDH, Kresťanská únia, KDŽP, SNS a ĽSNS. Podporu pochodu vyjadrila Katolícka univerzita v Ružomberku, bratislavský arcibiskup metropolita Stanislav Zvolenský, bývalá poslankyňa NR SR Mária Demeterová, organizátor kresťanskej formácie Godzone Julo Slovák či herečka Mária Bartalos. Organizátori sa dištancovali od zviditeľňovania sa politických strán na pochode. Cieľom podujatia podľa organizátorov je „zastať sa práva na život každého človeka, nie prezentácia konkrétnych politických strán alebo hnutí“. Podporu pochodu vyjadril aj pápež František.

 Priebeh pochodu 
Na pochode sa podľa organizátorov zúčastnilo 50 000 účastníkov všetkých vekových kategórií. Na Námestí slobody s prejavmi vystúpili predstavitelia rímskokatolíckej, evanjelickej augsburskej a metodistickej, reformovanej a pravoslávnej cirkvi. Taktiež sa účastníkom prihovorili aktivistky z USA a Nigérie, Sue Thayer, resp. Obianuju Ekeocha. Manifest pochodu za život prečítal herec Slovenského národného divadla Štefan Bučko. Na pódiu spievali eSPé, Janais a Peter Bažík, Dominika Stará či James Evans Band. Pre veľký počet účastníkov stihla pôvodnú trasu pochodu z Námestia slobody cez Kollárovo a Hodžovo námestie a Štefánikovu ulicu a naspäť severovýchodne a východne na Námestie slobody prejsť iba časť účastníkov, zvyšná bola na Kollárovom námestí odklonená späť na Námestie slobody, lebo by nestihla trasu prejsť do konca doby vyhradenej na pochod. V čase okolo 15:40, kedy sa začiatok pochodu už vrátil na námestie (reálne vyštartoval cca 14:45), ešte stále časť účastníkov námestie ani neopustila.

Kritika sa zniesla na niekoľko desiatok prítomných sympatizantov strany ĽSNS, ktorí napriek avizovanému nepolitickému charakteru pochodu prišli na podujatie v tričkách a s vlajkami s logom ĽSNS a zneužili tak pochod na stranícke politické účely. Napriek viacnásobným výzvam organizátorov vlajky nezložili a na okolitých ľudí vulgárne reagovali. Žiadosti organizátorov nerešpektovali ani vlajky a slogany Slovenského hnutia obrody.

 Národný pochod za život 2024 
Štvrtý národný pochod za život bol opäť v Košiciach 22. septembra 2024. Podľa organizátorov mal účasť 40 000 účastníkov. Ľudia svojou účasťou podporili ochranu života od počatia až po prirodzenú smrť. Program trval dva dni, v rámci hlavného programu a sprievodných podujatí sa konali koncerty Dominiky Gurbaľovej, heligónovej skupiny Čučoriedky z Rabče, cimbálovej hudby Primáš, kapiel Peter Křemen Band a Slnovrat či FlyAn a skupiny G.O.D.`s. V rámci podujatia sa tiež odslúžilo viac než 20 svätých omší rímskokatolíckej, gréckokatolíckej a pravoslávnej liturgie, medzi celebrantmi boli všetci slovenskí arcibiskupi. S prejavom vystúpil tiež apoštolský nuncius na Slovensku, Nicola Girasoli, skrze ktorého pochod pozdravil pápež František.

 Referencie 

 Externé odkazy 
 Oficiálne stránky - pochodzazivot.sk
 Stránky na Facebooku

Kategória:Pro-life hnutia
Kategória:Udalosti v Bratislave